**Obavijest**

**Javni oglas za prijem UN volontera u zajednici u oblasti angažmana mladih**

Regionalni program lokalne demokratije na Zapadnom Balkanu 2 (ReLOaD2) nastavak je partnerstva između EU i UNDP-a i prethodno podržane inicijative - ReLOaD1 koja je provedena u četverogodišnjem periodu, od 2017. do 2020. godine. ReLOaD2 nastavlja jačati participativne demokratije i proces evropskih integracija na Zapadnom Balkanu kroz osnaživanje civilnog društva i mladih za aktivno učešće u odlučivanju te stimulisanje poticajnog pravnog i finansijskog okruženja za civilno društvo. Program se sprovodi u sljedećim zemljama i teritorijama Zapadnog Balkana korisnicima IPA programa: Albanija, Bosna i Hercegovina (BiH), Sjeverna Makedonija, Kosovo[[1]](#footnote-2)\*, Crna Gora i Srbija. Provođenjem aktivnosti u cijeloj regiji, ReLOaD2 će osnažiti kapacitete jedinica lokalne samouprave (JLS) i organizacija civilnog društva (OCD) za uključivanje u produktivna partnerstva i doprinošenje unaprijeđenom pružanju usluga i realizaciji prioriteta u skladu sa razvojnim strategijama svake od odabranih JLS. ReLOaD2 u BiH je u dva javna poziva odabrao 13 partnerskih JLS: Bihać, Centar Sarajevo, Gacko, Gradiška, Grad Istočno Sarajevo, Goražde, Mostar, Novo Sarajevo, Prijedor, Prozor Rama, Rudo, Ugljevik i Vitez. Projektom se potiču partnerske JLS na finansiranje OCD-a na transparentan način koristeći razvojno orijentisan projektni pristup u skladu sa lokalnim priotitetima. Angažman mladih i aktivno uključenje u zajednicu biti će podržano je kroz sprovođenje omladinskih inicijativa s ciljem unapređenju njihovih ekonomskih perspektiva na partnerskim lokacijama. Trajanje projekta je 48 mjeseci (2021-2024).

**Pozicija:** Volonter UN-a u zajednici u oblasti angažmana mladih

**Broj pozicija: 1**

**Lokacija: Grad Gradiška, Bosna i Hercegovina**

**Trajanje ugovora: 6 mjeseci** (uz mogućnost produžetka)

Odabrani volonter UN-a u zajednici će raditi u prostorijama Grada Gradiške, pružajući podršku dodijeljenoj osobi u gradskoj upravi u jačanju odnosa sa organizacijama civilnog društva (OCD) i građanskim/omladinskim udruženjima kao i ReLOaD2 projektu u realizaciji aktivnosti na nivou grada.

Ovo je odlična prilika za mlade osobe[[2]](#footnote-3) i entuzijaste da se uključe u rad lokalne institucije, angažmanom preko Volontera Ujedinjenih nacija (UNV) za pripravništvo/praktičan rad u trajanju od šest mjeseci, uz odgovarajuću naknadu za životne troškove. Osim toga, odabrani volonter UN-a će tokom trajanja ugovora biti u obavezi da tokom radnog vremena pohađa certificirane obuke: administrativni poslovi, osnove računarstva i razvoj „mekih“ vještina (eng. soft skills). Volonter će dobiti potvrdu o završenoj praksi/pripravništvu po njegovom završetku kako bi imao bolje šanse za zapošljavanje.

**Opis poslova:**

Pod direktnim nadzorom menadžerice ReLoaD2 projekta i dodijeljene osobe iz gradske uprave, volonter UN-a u zajednici će:

* Pružati pomoć imenovanoj osobi za saradnju s ReLOaD2 projektom kako bi uspješno obavila sve poslove i zadatke koji se odnose na ReLOaD2 i druge projekte u sklopu UNDP portfolija „Socijalna inkluzija“;
* Pružati pomoć Gradu Gradiška u jačanju partnerskih odnosa sa OCD, posebno s omladinskim OCD kao i predstavnicima mladih na nivou zajednice;
* Pružati pomoć u provođenju javnih poziva za projekte OCD-a na području Grada Gradiška;
* Pružati administrativnu podršku na terenu koja je neophodna radi organizovanja sastanaka, obuka i radionica koje će biti održane u sklopu ReLOaD2 projekta u Gradu Gradiška;
* Povremeno pripremiti izvještaje o provedenim aktivnostima;
* Pružati pomoć u promovisanju najboljih praksi ReLOaD2 projekta na nivou zajednice;
* Učestvovati na certificiranim obukama koje organizira UNDP na temu administrativni poslovi, osnove računarstva i razvoj „mekih“ vještina;
* Izvršavati sve druge zadatke u okviru opisa posla koje mu dodijeli supervizor.

**Kriteriji i uvjeti:**

* Mlada osoba u uzrasta od 18 do navršenih 30 godina starosti
* Završena srednja škola ili ekvivalentan nivo obrazovanja. Visoka stručna sprema se smatra prednošću;
* Tečno poznavanje jednog od službenih jezika naroda u Bosi i Hercegovini;
* Dobre komunikacijske vještine.

**Broj radnih dana i trajanje:**

Puno radno vrijeme: (5 dana sedmično).

**Lokacija rada:**

Prostorije Grada Gradiška

**Beneficije:**

Mjesečna naknada za troškove života volontera;

Zdravstveno osiguranje tokom trajanja ugovora;

Pravo na godišnji odmor;

Mogućnosti učenja.

**Postupak podnošenja prijave:**

Napomena: Volonteri UN-a u zajednici rade u mjestu stanovanja . Stoga, kandidati koji se prijavljuju na ovu poziciju moraju biti stanovnici Gradiške i moraju biti mlade osobe[[3]](#footnote-4) uzrasta od 18 do navršenih 30 godina.

Da biste se prijavili, potrebno je da dostavite sljedeće dokumente putem emaila na adresu [registry.ba@undp.org](mailto:registry.ba@undp.org) najkasnije do 2. septembra 2022. godine:

* Curriculum Vitae (CV)/biografiju na službenim jezicima naroda u Bosi i Hercegovini koja sadrži:

Kontakt informacije (e-mail, broj telefona); datum rođenja; informacije o stepenu obrazovanja; informacije o prethodnom volonterskom radu; informacije o prethodnom radnom iskustvu, uključujući i neplaćeni radni angažman, pripravništvo, praksu itd.; informacije o računarskim vještinama; sve dodatne informacije koje kandidat smatra validnim.

* Motivaciono pismo na službenim jezicima naroda u Bosi i Hercegovini (250-500 riječi) u kojem ćete objasniti: Zašto želite sudjelovati? Na koji način ovo pripravništvo/praktično iskustvo može biti korisno za Vas i Vašu lokalnu zajednicu? Sve druge informacije koje kandidat smatra bitnim.
* Kopija svjedočanstva/diplome;
* Potvrda o vođenju u evidenciji nezaposlenih osoba (koju izdaje Zavod / Služba za zapošljavanje);
* Potvrda o prebivalištu u Gradišci.

Prilikom slanja prijave putem emaila, u predmet poruke potrebno navesti „Prijava za volontera UN-a u zajednici u Gradu Gradiška“.

**Važna napomena:**

* Nepotpune prijave se neće uzeti u razmatranje.
* Samo kandidati koji ispunjavaju gore navedene kriterije će se uzeti u razmatranje za intervju.
* Sve zaprimljene prijave će biti razmatrane a i postupak odabira kandidata će voditi ured UNV-a i UNDP-a u BiH.

1. \* Za Evropsku uniju, ovaj naziv ne dovodi u pitanje stav o statusu i u skladu je s Rezolucijom Vijeća sigurnosti UN-a 1244/1999 i Mišljenjem Međunarodnog suda pravde o proglašenju neovisnosti Kosova. Za UNDP, sve reference na Kosovo će se shvatiti u kontekstu Rezolucije UN-a 1244/1999. [↑](#footnote-ref-2)
2. Zakon o omladinskom organizovanju Republike Srpkse, Član 2. Stav 1. "Omladinu i mlade" čine lica od 16 do navršenih 30 godina. [↑](#footnote-ref-3)
3. Zakon o omladinskom organizovanju Republike Srpkse, Član 2. Stav 1. "Omladinu i mlade" čine lica od 16 do navršenih 30 godina. [↑](#footnote-ref-4)